Na temelju članka 98. Zakona o odgoju i obrazovanju u osnovnoj i srednjoj školi („NN“ br. 87/09, 86/09, 92/10, 105/10, 90/11, 16/12, 86/12, 94/13 i 152/14) Školski odbor Osnovne škole „Milan Amruš“, Slavonski Brod na svojoj 52. sjednici održanoj 07. lipnja 2016. godine, donosi:

**IZMJENE I DOPUNE STATUTA**

**OSNOVNE ŠKOLE „MILAN AMRUŠ“ SLAVONSKI BROD**

**Članak 1.**

Članak 74. mijenja se i glasi:

1. Školski odbor može biti raspušten i prije isteka mandata ako ne ispunjava obveze utvrđene zakonom, aktom o osnivanju ili statutom škole ili ako te poslove obavlja na način koji onemogućuje redovito poslovanje i obavljanje djelatnosti Škole.
2. Odluku o raspuštanju Školskog odbora donosi Ured državne uprave u Brodsko-posavskoj županiji.
3. Odlukom o raspuštanju Školskog odbora imenuje se povjerenstvo koje privremeno zamjenjuje Školski odbor.
4. Članovi raspuštenog školskog odbora ne mogu biti članovi Školskog odbora koji se imenuje nakon raspuštanja.

**Članak 2.**

Odluka o izmjenama i dopunama Statuta Osnovne škole „Milan Amruš“ Slavonski Brod stupa na snagu osmoga dana od dana objave na oglasnoj ploči Škole.

Prijedlog Odluke o izmjenama i dopunama Statuta Osnovne škole „Milan Amruš“ Slavonski Brod, utvrđen je na sjednici Školskog odbora održanoj 8.ožujka 2016. g.

*KLASA: 003-06/16-01-08*

*URBROJ:2178-01-09/16-248*

Slavonski Brod, 07.06.2016.

 **Predsjednica Školskog odbora:**

 **Marina Tomljanović Damičević**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_